<classify> Na TUNU NASSOR-DAR ES SALAAM WATAALAMU 11 kutoka Hospitali ya Taifa ya Muhimbili MNH wamepelekwakatika Hospitali ya Apollo nchini India kwa mafunzo ya vitendo ya mwezi mmoja,ikiwa ni maandalizi ya hospitali hiyo kuanza kutoa huduma ya upandikizaji wauloto mwishoni mwa mwaka huu. Akizungumza na waandishi wa habari jana, Mkurugenzi wa Huduma za TibaMNH, Dk. Hedwiga Swai, alisema wataalamu hao ni pamoja na madaktari bingwa wamagonjwa ya damu watatu, wataalamu wa maabara watatu na wahandisi watatu. Wengine ni mtaalamu wa fedha atakayefanya uchambuzi wa gharama zahuduma hiyo pamoja na mtaalamu wa manunuzi atakayechambua dawa na vitendanishivinavyotumika na upatikanaji wake. Alisema kundi jingine la wauguzi watatu, wataalamu wa saratani yawatoto watatu, mfamasia mmoja na wataalamu wengine wawili, walikwishapatamafunzo ya miezi mitatu ya jinsi ya kutoa huduma hiyo. Gharama zilizotumika kuwapeleka wataalamu hao katika mafunzohayo ni Sh milioni 91 zikijumuisha gharama za mafunzo, nauli, fedha za kujikimuna gharama nyingine ambapo fedha hizo zimetolewa na MNH, alisema Dk. Swai. Alisema matibabu hayo kwa nje ya nchi inakadiriwa kugharimu Sh milioni200 kwa mgonjwa mmoja anayepandikizwa uloto kutoka kwa ndugu yake na Sh milioni150 kwa anayepandikizwa uloto wake mwenyewe. Akizungumzia maandalizi ya miundombinu, Dk. Swai alisema Serikaliimetoa Sh bilioni 6.2 ambapo kati yake Sh bilioni 3.7 zimetumika kwa maandaliziya ununuzi wa vifaa na kuweka miundombinu ya kutolea huduma hiyo. Aliongeza kuwa takwimu za MNH zinaonesha kuwa wagonjwa kati ya 130 na140 huhitaji huduma hiyo kila mwaka ambapo zaidi ya theluthi mbili ya wagonjwahupoteza maisha kwa kukosa huduma hiyo. Uwepo wa huduma hii utasaidia wananchi wengi kutibiwa hapanchini, kujenga uwezo kwa wataalamu wa ndani, itapunguza mzigo kwa Serikalikupeleka wagonjwa nje ya nchi kwani gharama za kupata huduma hii zitashuka kwaasilimia 50 kwa mgonjwa mmoja, alisema. Mkuu wa Kitengo cha Magonjwa ya Damu MNH, Dk. Stella Rwezaura, alisemahuduma ya upandikizaji wa uloto hutolewa kwa kupandikiza chembechembe mama zakuzalisha damu ambazo hupatikana kwenye uloto au zile zinazotoka kwenye kitovu cha mtoto au kondo la nyuma la mama. Aliongeza kuwa upandikizaji huo huanza kwa kumwandaa mgonjwa ambayechembechembe zake za damu zina tatizo kama saratani ya damu, selimundo na waleambao mifupa yao inashindwa kuzalisha damu. Hii hufanyika kwa kuwapa tiba maalumu ya kuziua chembechembezote zenye matatizo kisha kupandikiza mpya zilizopo kwenye uloto kutoka kwandugu yake mwenye vinasaba vinavyofanana au zilizozalishwa kutoka kwa mgonjwamwenyewe, alisema Dk. Stella. Alisema kuwa tiba hiyo ndiyo pekee inayoweza kumtibu na kumponyamgonjwa mwenye matatizo hayo. Tanzania itakuwa nchi ya kwanza kupandikiza uloto katika ukanda waAfrika Mashariki na ya sita katika Bara la Afrika. Kwa sasa huduma hii Afrika inatolewa Afrika Kusini, Tunisia, Misri,Comoro na Nigeria.  <topic>: afya 